IMISLab/GreekWikipedia huggingface dataset:
Τζόι Βέρα

Ο Τζόι Βέρα (Αγγλικά: Joey Vera) είναι Αμερικάνος μπασίστας της χέβι μέταλ μουσικής, γνωστός ως μέλος των συγκροτημάτων Armored Saint και Fates Warning. Το 2004, αντικατέστησε για ένα χρόνο τον Φρανκ Μπέλο στους Anthrax.

 Ο Βέρα γεννήθηκε στις 24 Απριλίου 1963 (1963-04-24) στο Λος Άντζελες των Ηνωμένων Πολιτειών. Η μουσική του καριέρα ξεκίνησε στα 19 του χρόνια όταν εντάχθηκε στους Armored Saint μαζί με τον κιθαρίστα Ντέιβιντ Πρίτσαρντ, τον τραγουδιστή Τζον Μπους και τον μπασίστα Μάικ Ζάπουτιλ. Το 1983 κυκλοφόρησαν το ΕΡ «Armored Saint» μέσω της δισκογραφικής εταιρείας Metal Blade Records, το οποίο οδήγησε σε συμβόλαιο συνεργασίας με την Chrysalis Records το 1984. Η συνεργασία αυτή οδήγησε στα άλμπουμ «March of the Saint» (1984), «Delirious Nomad» (1985) και «Raising Fear» (1987) και στη συνέχεια επέστρεψαν στην Metal Blade Records για την κυκλοφορία του ζωντανά ηχογραφημένου «Saints Will Conquer», το 1988. Εκείνο το διάστημα, ο Βέρα έγραφε μία στήλη στο ροκ περιοδικό «Circus». Το 1991, οι Armored Saint κυκλοφόρησαν το «Symbol of Salvation» με ιδιαίτερα θετικές κριτικές αλλά χαμηλές πωλήσεις, γεγονός που σε συνδυασμό με την αποχώρηση του Μπους για να ενταχθεί στους Anthrax, οδήγησε στην διάλυση του συγκροτήματος ένα χρόνο αργότερα. Το 1994 κυκλοφόρησε το προσωπικό του άλμπουμ με τίτλο «A Thousand Faces» και κατά την περιοδεία για την προώθηση του δίσκου, ο Βέρα ανέλαβε την κιθάρα και τα φωνητικά, ενώ το συγκρότημα του έπαιξε σαν support στους Fates Warning και τους Korn. To 1996, οι Fates Warning τού πρότειναν να αντικαταστήσει τον Τζον ΝτιΜπάιας και κυκλοφόρησαν το άλμπουμ «A Pleasant Shade of Gray». Ο Βέρα έχει παραμείνει στο συγκρότημα σαν ενεργό μέλος από τότε, ηχογραφώντας μαζί τους τους δίσκους «Disconnected» το 2000, «Fates Warning X» το 2004 και «Darkness in a Different Light» το 2013, όπως και το ζωντανά ηχογραφημένο «Still Life» το 1998. Από το 1996 και έπειτα, έχει δουλέψει σαν μηχανικός ήχου για συγκροτήματα όπως οι The Plain White T’s, Ridel High, Anthrax, Mother Superior, Fates Warning, Armored Saint, Steel Prophet, DC4, Seven Witches, Engine, κ.α. Το 2004, αντικατέστησε τον Φρανκ Μπέλο στην θέση του μπασίστα των Anthrax περιοδεύοντας μαζί τους για ένα χρόνο, ενώ επέστρεψε το 2012, όταν ο Μπέλο χρειάστηκε να σταματήσει για ένα μικρό χρονικό διάστημα λόγω οικογενειακών προβλημάτων. Επίσημη ιστοσελίδα του Τζόι Βέρα Αρχειοθετήθηκε 2014-05-17 στο Wayback Machine. Bio - Joey Vera Αρχειοθετήθηκε 2014-02-15 στο Wayback Machine. Joey Vera - Encyclopaedia Metallum: The Metal Archives Joey Vera - discography, line-up, biography, interviews - Spirit of Metal Discography - Joey Vera Αρχειοθετήθηκε 2014-02-15 στο Wayback Machine.
Καρλ Λάεμλε

Ο Καρλ Λάεμλε (Carl Laemmle ; γενν. Karl Lämmle ; 17 Ιανουαρίου 1867 - 24 Σεπτεμβρίου 1939) ήταν Γερμανός κινηματογραφιστής και ο ιδρυτής και μέχρι το 1934 ιδιοκτήτης της Universal Pictures. Έκανε την παραγωγή σε πάνω από 400 ταινίες. Θεωρείται ως ένας από τους σημαντικότερους πρωτοπόρους του πρώιμου κινηματογράφου. Γεννήθηκε στη Γερμανία και το 1884 μετανάστευσε στις ΗΠΑ όπου εργάστηκε για 20 χρόνια στο Σικάγο προτού ξεκινήσει να αγοράζει nickelodeons. Επεκτάθηκε στον κινηματογράφο, ιδρύοντας τη Laemmle Film Service, και αργότερα στην παραγωγή με την εταιρεία Independent Moving Pictures Company (IMP), που αργότερα μετονομάστηκε σε Universal Film Manufacturing Company, προτού λάβει το τελικό της όνομα Universal Pictures Company.

 Bayer, Udo (2013). Carl Laemmle und die Universal. Eine transatlantische Biographe (στα Γερμανικά). Würzburg: Königshausen & Neumann. ISBN 978-3-8260-5120-3. Bayer, Udo (2018). Carl Laemmle. From Laupheim to Hollywood: The biography of the founder of Universal Studios in pictures,stories and documents (στα Αγγλικά). CARL LAEMMLE Press Laupheim. ISBN 978-3-9818444-4-3. Drinkwater, John (1931). The Life and Adventures of Carl Laemmle (στα Αγγλικά). New York: G. P. Putnam's Sons. Stanca-Mustea, Cristina (2013). Carl Laemmle - Der Mann der Hollywood erfand: Biographie (στα Γερμανικά). Hamburg: Osburg Verlag. ISBN 978-3-9551-0005-6. Πολυμέσα σχετικά με το θέμα Carl Laemmle στο Wikimedia Commons «Carl Laemmle». Immigrant Entrepreneurship (στα English). German Historical Institute. 2017. — Biography sponsored by the Transatlantic Program of the Government of the Federal Republic of Germany Official Laemmle family website Universal Studios Archives & Collections The Jewish Past of Laupheim Carl Laemmle στην IMDb 4540 Καρλ Λάεμλε στο Find a Grave (Αγγλικά) Carl Laemmle at Virtual History A 9 minute video produced by Universal City Studios from 2013
InterRail

InterRail ονομάζεται εισιτήριο τρένου το οποίο δίνει τη δυνατότητα να γυρίσει κανεις σχεδόν ολόκληρη την Ευρώπη. Οι χώρες τις οποίες μπορείς να επισκεφτείς είναι οι παρακάτω: Αυστρία, Βέλγιο, Βοσνία Ερζεγοβίνη, Βουλγαρία, Κροατία, Τσεχία, Δανία, Φινλανδία, Γαλλία, Βόρεια Μακεδονία, Γερμανία, Μεγάλη Βρετανία, Ελλάδα, Ουγγαρία, Ιταλία, Λουξεμβούργο, Μαυροβούνιο, Ολλανδία, Νορβηγία, Πολωνία, Πορτογαλία, Ιρλανδία, Ρουμανία, Σερβία, Σλοβακία, Σλοβενία, Ισπανία, Σουηδία, Ελβετία, Τουρκία.

 Το εισιτήριο απευθύνεται στους κατοίκους της Ευρώπης. Παρ'όλα αυτά δεν είναι έγκυρο το εισιτήριο, για να επισκεφτείς την χώρα από την οποία προέρχεσαι. Συνεχόμενο για χρονικό διάστημα ενός μήνα, για χρονικό διάστημα 22 ημερών, 15 ημερών, ευέλικτο για 5 ημέρες εντός 10 ημερών, για 10 ημέρες εντός 22 ημερών. Απαραίτητη η κράτηση εισιτηρίων 3 μήνες πριν από την ημερομηνία ταξιδιού. Επίσημος ιστότοπος Raildude Αρχειοθετήθηκε 2011-08-17 στο Wayback Machine. Ιστότοπος με πολλές πληροφορίες σχετικά με ταξίδια και εισιτήρια InterRail.
Μανουέλ Αλβάρ

Ο Μανουέλ Αλβάρ (Manuel Alvar López, Μπενικαρλό, Καστελιό, 8 Ιουλίου 1923 - Μαδρίτη, 13 Αυγούστου 2001) ήταν Ισπανός ακαδημαϊκός, γλωσσολόγος και φιλόλογος. Θεωρείται ένας από τους πρωτοπόρους ης διαλεκτολογίας στην Ισπανία και τη Λατινική Αμερική, με έργα όπως τον Γλωσσολογικό-Εθνογραφικό Άτλαντα της Ανδαλουσίας. Υπήρξε μέλος και πρόεδρος της Βασιλικής Ακαδημίας της Ισπανίας (μεταξύ 1988 και 1991) και πατέρας τεσσάρων Ισπανών ακαδημαϊκών ένας εκ των οποίων είναι ο επίσης φιλόλογος και γλωσσολόγος Μανουέλ Αλβάρ Εθκέρα.

 Σπούδασε Φιλολογία στα πανεπιστήμια της Σαραγόσας, Σαλαμάνκας και Μαδρίτης από όπου και έλαβε το διδακτορικό του δίπλωμα με τη διατριβή του γύρω από την αραγωνική λαλιά της Χάκας. Εργάστηκε στα πανεπιστήμια της Γρανάδας, Αυτόνομο της Μαδρίτης και Κομπλουτένσε. Διηύθυνε και συμμετείχε σε γλωσσολογικούς διατοπικούς άτλαντες της Ιβηρικής χερσονήσου και της Λατινικής Αμερικής. Επικεντρώθηκε ιδιαίτερα στην αραγωνική γλώσσα και τη διάλεκτο της Ριόχα. Αναφορικά με τις φιλολογικές μελέτες του ασχολήθηκε κυρίως με τη μεσαιωνική λογοτεχνία και τη λαϊκή ποίηση.
Μονολιθικός πυρήνας

Ο μονολιθικός πυρήνας είναι είδος αρχιτεκτονικής λειτουργικού συστήματος όπου ολόκληρο το σύστημα λειτουργεί σε χώρο πυρήνα και είναι μόνο του στην κατάσταση επιβλέποντος. Το μονολιθικό μοντέλο διαφέρει από τις άλλες αρχιτεκτονικές λειτουργικών συστημάτων (όπως από την αρχιτεκτονική μικροπυρήνα), δεδομένου ότι από μόνο του ορίζει μια εικονική διεπαφή υψηλού επιπέδου πάνω από το υλικό του υπολογιστή. Ένα σύνολο πρωτογενών κλήσεων ή κλήσεων συστήματος υλοποιεί όλες τις υπηρεσίες του λειτουργικού συστήματος, όπως η διαχείριση διεργασιών, ο ταυτοχρονισμός και η διαχείριση μνήμης. Οι οδηγοί συσκευών μπορούν να προστεθούν στον πυρήνα ως μονάδες.

 Τα αρθρωτά λειτουργικά συστήματα όπως το OS-9 και τα πιο σύγχρονα μονολιθικά λειτουργικά συστήματα, όπως το OpenVMS, το Linux, το BSD, και παραλλαγές του UNIX όπως το SunOS, και το AIX, μαζί με το MULTICS, μπορούν να φορτώσουν δυναμικά (και να ξεφορτώσουν) εκτελέσιμες μονάδες κατά το χρόνο εκτέλεσης. Αυτή η αρθρωτή δομή του λειτουργικού συστήματος είναι σε δυαδικό (εικόνα ή image) επίπεδο και όχι σε επίπεδο αρχιτεκτονικής. Τα αρθρωτά μονολιθικά λειτουργικά συστήματα, δεν πρέπει να συγχέονται με την αρθρωτή δομή σε αρχιτεκτονικό επίπεδο που ενυπάρχει σε λειτουργικά συστήματα μοντέλου διακομιστή-πελάτη (και τα παράγωγά τους, που μερικές φορές προωθούνται στην αγορά ως υβριδικοί πυρήνες) που χρησιμοποιούν μικροπυρήνες και διακομιστές (δεν πρέπει να συγχέονται με τις μονάδες ή τους δαίμονες, αγγλ. daemons). Πρακτικά, η δυναμική φόρτωση μονάδων είναι απλώς ένας πιο ευέλικτος τρόπος χειρισμού της εικόνας του λειτουργικού συστήματος κατά τη διάρκεια εκτέλεσης - σε αντίθεση με το να γίνεται επανεκκίνηση με διαφορετική εικόνα λειτουργικού συστήματος. Οι μονάδες επιτρέπουν την εύκολη επέκταση των δυνατοτήτων των λειτουργικών συστημάτων όπως αυτή απαιτείται. Οι δυναμικά φορτωμένες μονάδες έχουν μικρή επιβάρυνση σε σύγκριση με την κατασκευή της μονάδας μέσα στην εικόνα του λειτουργικού συστήματος. Ωστόσο, σε ορισμένες περιπτώσεις, η φόρτωση των μονάδων δυναμικά (όπως απαιτείται) συμβάλλει στη διατήρηση του μεγέθους του κώδικα, που τρέχει στο χώρο πυρήνα, στο ελάχιστο. Για παράδειγμα, για την ελαχιστοποίηση του αποτυπώματος του λειτουργικού συστήματος για ενσωματωμένες συσκευές ή για χρήστες με περιορισμένους πόρους υλικού. Δηλαδή, μία μη φορτωμένη μονάδα δε χρειάζεται να αποθηκευτεί στη μνήμη τυχαίας προσπέλασης. Πυρήνες Unix BSD FreeBSD NetBSD OpenBSD MirOS BSD SunOS UNIX System V AIX HP-UX Solaris OpenSolaris / illumos Unix-οειδείς πυρήνες Linux DOS DR-DOS MS-DOS Microsoft Windows 9x σειρά (95, 98, 98 SE, Me) FreeDOS OpenVMS XTS-400 z/TPF Exokernel Υβριδικός πυρήνας Πυρήνας (επιστήμη των υπολογιστών) Μικροπυρήνας Nanokernel Tanenbaum–Torvalds συζήτηση
Αγία Παρασκευή Κέρκυρας

Η Αγία Παρασκευή είναι οικισμός της Κέρκυρας. Υπάγεται διοικητικά στην τοπική κοινότητα Αγραφών, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

 Η Αγία Παρασκευή, είναι πεδινός οικισμός στην βόρεια Κέρκυρα. Βρίσκεται νότια των Αγραφών, σε μέσο σταθμικό υψόμετρο 45. Απέχει περίπου 29 χλμ ΒΔ. της πόλης της Κέρκυρας. Ο οικισμός αναγνωρίστηκε το 1971 και προσαρτήθηκε στην κοινότητα Αγραφών της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Αγραφών και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας. Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Google Erath eetaa.gr
301 Βαυαρία

Η Βαυαρία (Bavaria) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,1. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το ομώνυμο κρατίδιο της Γερμανίας.

 Η μέση διάμετρος της Βαυαρίας υπολογίζεται σε 54 χιλιόμετρα, ενώ η μάζα της εκτιμάται σε 168 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της είναι 0,055 (από δεδομένα του IRAS). Η Βαυαρία περιστρέφεται γύρω από τον εαυτό της μία φορά κάθε 12 ώρες και 14 λεπτά. Η μέση θερμοκρασία στην επιφάνειά της εκτιμάται σε 100 ως 105 βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Λάουρα Φλόρες

Η Λάουρα Φλόρες (Laura Flores, γεννημένη ως Λάουρα Αουρόρα Φλόρες Έρας, ισπανικά: Laura Aurora Flores Heras, 23 Αυγούστου 1963 -) είναι Μεξικανή ηθοποιός, τραγουδίστρια και παρουσιάστρια.

 El combate - 1980, ως Μαριάνα El derecho de nacer - 1981, ως Αμέλια En busca del paraíso - 1982, ως Γιολάντα Tú eres mi destino - 1984, ως Ρόσα Μάρτα Los años felices - 1984, ως Μαρία Los años pasan - 1985, ως Μαρία Cartas de amor - 1985 Ave Fénix - 1986, ως Παουλίνα Mi pequeña Soledad - 1990, ως Ντούλσε Μαρία La pícara soñadora - 1991, ως Μόνικα Ροτσάιλντ #1 Clarisa - 1993, ως Ελιντέ Γκονσάλες Λεόν Mujer, casos de la vida real - 1994, (σειρά) El amor tiene cara de mujer - 1994, ως Βικτόρια El vuelo del águila - 1994, ως Εμπερατρίς Καρλότα Marisol - 1996, ως Σάντρα Λουχάν El alma no tiene color - 1997, ως Γουαδαλούπε Ρολντάν Gotita de amor - 1998, ως Μσρία Φερνάντα ντε Σαντιάγο Cuento de Navidad - 1999, ως Άγγελος (μίνι-σειρά) Tres mujeres - 1999, ως Σάντρα Μαρία Αγίρρε Yo soy Betty, la fea - 1999, ως Η ίδια (γκεστ εμφάνιση) Siempre te amaré - 2000, ως Βικτόρια Ρόμπλες ντε Καστεγιάνος/Αμπάρο Ρίβας Carita de ángel - 2000, ως Λάουρα Cero en conducta - 2001, ως Ροσίο Καντού ντε ντελ Ρίο Cómplices al rescate - 2002, ως La decada furiosa - 2003, ως Παρουσιάστρια (τηλεοπτική ταινία) La hora pico - 2003, ως Η ίδια Piel de otoño - 2004/05, ως Λουσία Βιγιαρεάλ ντε Μεντόσα Bajo el mismo techo - 2005, ως Λάουρα Ακόστα Mundo de fieras - 2006, ως Ρεχίνα Γκέρρα ντε Μαρτίνες Destilando amor - 2007, ως Πρισίλλα Γιουρέντε Al diablo con los guapos - 2007/08, ως Λουσιάνα Αράνχο ντε Μπελμόντε Las tontas no van al cielo - 2008, ως Λουσιάνα Αράνχο Secretos - 2008, ως Μίριαμ Γκάρσα (2 επεισόδια) En nombre del amor - 2008/09, ως Καμίλα Ρίος ντε Μονδραγόν Corazón salvaje - 2009/10, ως Μαρία ντελ Ροσάριο Μόντες ντε Όκα Llena de amor - 2010/11, ως Ερνεστίνα Παβόν/Νέττι Una familia con suerte - 2011, ως Γιούγιου Αρτεάγα Un refugio para el amor - 2012, ως Ρόσα Ελένα Φουέντες-Χιλ ντε Τορρεσλάντα Nueva vida - 2013, ως Μαρία (σειρά) En otra piel - 2014, ως Μόνικα Σερράνο Reina de corazones - 2014, ως Σάρα Σμιθ/Βιρχίνια ντε λα Βέγα ¿Quién es quién? - 2015/16, ως Ινές Γκονσάλες Señora Acero: La Coyote - 2016, ως Εντελμίρα Ριγόρες (19 επεισόδια) La Fan - 2017, ως Παλόμα (21 επεισόδια) Mi familia perfecta - 2018, ως Ίρμα Σολίας Juntos, el corazón nunca se equivoca - 2019, ως Σολεδάδ Ελισάλντε Soltero con hijas - 2019, ως Αλόντρα Ρουβαλκάβα Fuego ardiente - 2021, ως Λάουρα Ουρκίδι Βραβεία TVyNovelasΒραβεία TV Adicto GoldenΒραβεία People en EspañolΒραβεία Tu Mundo Λάουρα Φλόρες στην IMDb Laura Flores at the telenovela database Laura Flores at the esmas.com
Τζον Σέιφερ

Ο Τζον Σέιφερ είναι Αμερικανός κιθαρίστας της heavy metal μουσικής σκηνής, γνωστός ως ιδρυτικό μέλος των Iced Earth. Επίσης, είναι τραγουδιστής των Sons of Liberty και παίζει κιθάρα στους Demons and Wizards, συγκρότημα που διατηρεί από το 2000 μαζί με τον τραγουδιστή των Blind Guardian, Χάνσι Κουρς.

 Ο Σέιφερ ήλθε σε επαφή με την hard rock μουσική από νηπιακή ηλικία, αφού η μεγαλύτερη αδελφή του τον σύστησε σε συγκροτήματα όπως οι Black Sabbath, Deep Purple, Blue Öyster Cult και Alice Cooper. Στα έντεκα του χρόνια παραβρέθηκε για πρώτη φορά σε ροκ συναυλία, όπου έπαιζαν οι Kiss και στα 14 του αγόρασε την πρώτη του κιθάρα και ξεκίνησε να γράφει τις πρώτες του συνθέσεις. Σε ηλικία 16 ετών σταμάτησε την φοίτηση του στο "Northrop High School", λύκειο της πόλης του Φορτ Γουέιν και μετακόμισε στην Τάμπα της Φλόριντα. Το 1985, σχημάτισε τους Purgatory, οι οποίοι μετονομάστηκαν σε Iced Earth. Πλέον, είναι το μόνο παραμένον μέλος της αρχικής σύνθεσης του συγκροτήματος και βασικός συνθέτης της μουσικής τους. Το συγκρότημα έχει κυκλοφορήσει περισσότερους από δέκα δίσκους από το 1990 μέχρι σήμερα, λαμβάνοντας μεγάλη αναγνώριση από το κοινό της heavy metal μουσικής.Εκτός από τις κιθάρες, ο Σέιφερ έχει ηχογραφήσει φωνητικά για για το κομμάτι "Stormrider" από τον δίσκο "Night of the Stormrider" και για την διασκευή του "God of Thunder" των Kiss, ενώ στις ζωντανές τους εμφανίσεις κάνει δεύτερα φωνητικά στο κομμάτι "Desert Rain". Το πρότζεκτ των Demons and Wizards ξεκίνησε στα τέλη της δεκαετίας του '90 και το 2000 κυκλοφόρησαν το ομώνυμο άλμπουμ τους, με τον Σέιφερ στην κιθάρα και το μπάσο, τον Κουρς στα φωνητικά και τον κιθαρίστα Τζιμ Μόρις μαζί με το ντράμερ Μαρκ Πρέιτορ να ολοκληρώνουν την σύνθεση του σχήματος. Πέντε χρόνια αργότερα, κυκλοφόρησε ο δεύτερος τους δίσκος με τίτλο "Touched by the Crimson King" με διάφορους γκεστ μουσικούς.Το 2009, ο Σέιφερ σχημάτισε το πρότζεκτ Sons of Liberty, κυκλοφορώντας τον πρώτο τους δίσκο την επόμενη χρονιά με τίτλο "Brush-fires of the Mind". Ο ίδιος ανέλαβε και τα φωνητικά του σχήματος και στα τέλη του 2011 εκδόθηκε το ΕΡ "Spirit of the Times".Ο Σέιφερ υπέφερε από τραυματισμούς στον λαιμό, κάνοντας εγχειρήσεις κατά καιρούς για να αντιμετωπίσει τα προβλήματα αυτά. Είναι παντρεμένος με την Γουέντι Σέιφερ και το 2005 απέκτησαν μία κόρη. Επίσης, είναι ιδιοκτήτης του καταστήματος "Spirit of '76 Collectibles" στο Κολούμπους της Ιντιάνα. Jon Schaffer | The Official Iced Earth Website Αρχειοθετήθηκε 2012-02-14 στο Wayback Machine. Jon Schaffer Discography at Discogs Jon Schaffer - Encyclopaedia Metallum: The Metal Archives Jon Schaffer (Iced Earth)- Musician Profile - Spirit of Metal The Official Iced Earth Website Jon Schaffer | Facebook
Κρατικός Αερολιμένας Αστυπάλαιας

Ο Κρατικός Αερολιμένας Αστυπάλαιας (IATA: JTY, ICAO: LGPL, ΥΠΑ: ΚΑΠΛ), επίσης γνωστός και ως Αερολιμένας «Παναγίας», είναι αεροδρόμιο στο νησί της Αστυπάλαιας. Το αεροδρόμιο βρίσκεται πλησίον του οικισμού Ανάληψη, και περίπου 12 χιλιόμετρα βορειοανατολικά της χώρας της Αστυπάλαιας.

 Ιστορικά στοιχεία της ετήσιας κίνησης επιβατών: Από το αεροδρόμιο, μπορεί κάποιος να χρησιμοποιήσει το δημοτικό λεωφορείο (μόνο κατά τη θερινή περίοδο) ή να πάρει ταξί (χρέωση ως το κέντρο της πόλης περίπου 5 Ευρώ). Επίσης, υπάρχει δυνατότητα ενοικίασης αυτοκινήτου. Μεταφορές στην Ελλάδα ΥΠΑ
Ραλφ Νέβιλ, 2ος βαρόνος των Νέβιλ του Ρέμπι

Ο Ραλφ Νέβιλ, 2ος βαρόνος των Νέβιλ του Ρέμπι (περί το 1291 - 5 Αυγούστου 1367) ήταν γιος του Ραλφ Νέβιλ, 1ου βαρόνου των Νέβιλ του Ρέμπι και της Ευφημίας του Κλάβεριγνκ. Ο Ραλφ Νέβιλ ήταν αρχηγός των Αγγλικών δυνάμεων στην νικηφόρα μάχη του Νέβιλς Κρος εναντίον του Δαυίδ Β΄ της Σκωτίας.

 Παντρεύτηκε στις 14 Ιανουαρίου 1326 την Αλίκη ντε Αούντλει (πέθανε το 1358), κόρη του Ούγου Αούντλει, 1ου λόρδου του Αούντλει και της Ισόλδης του Ρους με την οποία απέκτησε : Ευφημία Νέβιλ (πέθανε το 1358), παντρεύτηκε σε πρώτο γάμο (1334) τον Ρόμπερτ Κλίφορντ, βαρόνο του Κλίφορντ, σε δεύτερο γάμο τον Ρέτζιναλντ Λουκί και σε τρίτο γάμο τον ιππότη Γουόλτερ Εσελάρτον Τζων Νέβιλ, 3ος βαρόνος των Νέβιλ του Ρέμπι Μαργαρίτα Νέβιλ (12 Φεβρουαρίου 1329 - 12 Μαίου 1372) παντρεύτηκε σε πρώτο γάμο τον Γουίλλιαμ ντε Ρος, τρίτο βαρόνο του Ρος με τον οποίο δεν είχε παιδιά και σε δεύτερο γάμο τον Χένρυ Πέρσι, 1ο κόμη του Νορθάμπερλαντ. Αικατερίνη Νέβιλ (1330 - 1361), παντρεύτηκε τον Γουίλλιαμ Ντάκρε, 2ο βαρόνο του Ντάκρε Σερ Ραλφ Νέβιλ (1332 - 1380), παντρεύτηκε την Ελισάβετ ντε Λέντ Ροβέρτος Νέβιλ του Έλντον, παντρεύτηκε την Κλάρα Πίνκνι Σερ Γουίλλιαμ Νέβιλ (1338 - 1391), παντρεύτηκε σε πρώτο γάμο την Ελισάβετ ντε Γουάλει και σε δεύτερο γάμο την Αλίκη του Σαιν Φιλμπέρτ Αλεξάντερ Νέβιλ (1341 - 1392), αρχιεπίσκοπος της Υόρκης Ελισάβετ Νέβιλ Ισαβέλλα Νέβιλ, παντρεύτηκε τον Ούγο Φιτσούγ Τόμας Νέβιλ Αλίκη Νέβιλ Tuck, Anthony (January 2008) [2004]. "Neville, Ralph, fourth Lord Neville (c.1291–1367)". Oxford Dictionary of National Biography (online ed.) Οικογένεια Νέβιλ
Παλαιός Παντελεήμονας Πιερίας

Για συνώνυμο οικισμό δείτε το λήμμα: Παντελεήμονας Κιλκίς Για οικισμούς με το όνομα Άγιος Παντελεήμονας δείτε: Άγιος Παντελεήμονας (αποσαφήνιση)Ο Παντελεήμονας ή Παλαιός Παντελεήμονας είναι ημιορεινό χωριό της Πιερίας σε υψόμετρο 440 μέτρων.

 Ο Παλαιός Παντελεήμονας βρίσκεται στους βορειοανατολικούς πρόποδες του Κάτω Ολύμπου. Είναι χαρακτηρισμένος παραδοσιακός οικισμός καθώς αποτελεί ένα από τα καλύτερα δείγματα παραδοσιακής μακεδονίτικης αρχιτεκτονικής στην βόρεια Ελλάδα. Ο οικισμός κατάφερε να διατηρήσει το τοπικό του χρώμα καθώς είχε σχεδόν ερημώσει από την δεκαετία του 1950, όταν οι κάτοικοι του μετακόμιζαν μαζικά στον μεγαλύτερο οικισμό του Νέου Παντελεήμονα. Τη δεκαετία του 1980 όμως μεταστράφηκε η κατάσταση, όταν αναπαλαιώθηκε ο οικισμός και άρχισε η ταχεία τουριστική ανάπτυξή του. Το παραδοσιακό τοπικό χρώμα του οικισμού καθώς και η μικρή απόσταση που τον χώριζε από τα τουριστικά θέρετρα της Πιερίας και από την εθνική οδό Αθηνών - Θεσσαλονίκης εκτίναξαν τουριστικά την περιοχή. Σήμερα αποτελεί πόλο έλξης για τους επισκέπτες και τους διερχόμενους της νότιας Πιερίας. Στην κεντρική πλατεία του χωριού βρίσκεται ο ναός του Αγίου Παντελεήμονα που κτίστηκε το 1914.Στις αρχές του 1980 γυρίστηκαν σκηνές της ταινίας "Μεγαλέξαντρος" του Θεόδωρου Αγγελόπουλου, αλλά και του "Αλαλούμ" των Χάρρυ Κλυνν, Γιάννη Κακουλίδη, καθώς και το 2008 για την τηλεοπτική μεταφορά του μυθιστορήματος "Ματωμένα Χώματα" της Διδούς Σωτηρίου από τον σκηνοθέτη Κώστα Κουτσομύτη. Οι εκκλησία του Αγίου Αθανασίου έχει χαρακτηριστεί ως ιστορικό διατηρητέο μνημείο ο οποίος είναι "μονόχωρο κτίσμα, με νάρθηκα σε υψηλότερο επίπεδο, τυπικό δείγμα κοιμητηριακού ναού του 18ου - 19ου αιώνα στην περιοχή". Πάνω από το χωριό βρίσκεται το ξωκλήσι του Προφήτη Ηλία. Σύμφωνα με το σχέδιο Καλλικράτης μαζί με τον Νέο Παντελεήμονα και την Παραλία Παντελεήμονα αποτελούν την τοπική κοινότητα Παντελεήμονας που ανήκει στη δημοτική ενότητα Ανατολικού Ολύμπου του δήμου Δίου - Ολύμπου και σύμφωνα με την απογραφή του 2011 έχει 11 κατοίκους. Αναφέρεται επίσημα το 1918 στο ΦΕΚ 152Α-09/07/1918 να ορίζεται έδρα της τότε κοινότητας Πλαταμώνος, ενώ με το σχέδιο Καποδίστρια ανήκε στον πρώην δήμο Ανατολικού Ολύμπου και ο πληθυσμός του σύμφωνα με την απογραφή του 2001 ήταν 34 κάτοικοι. Τηλέμαχος Ζαγρέας, Μουσικός - Συνθέτης Μένουμε Ελλάδα - Στον Παλαιό Παντελεήμονα Πιερίας Πληροφορίες για τον Παλαιό Παντελεήμονα Πιερίας και εικονική περιήγηση 360°, από το 360sites.gr Αρχειοθετήθηκε 2014-06-04 στο Wayback Machine.
Γκάλμο Ουίλιαμς

Ο Γκάλμο Ουίλιαμς (Galmo Williams) είναι πολιτικός από τα νησιά Τερκς και Κέικος , πρωθυπουργός (Premier) από τις 23 Μαρτίου του 2009 ως τον Αύγουστο του ίδιου χρόνου,οπότε καθαιρέθηκε από την βρετανική κυβέρνηση. Πρώην υπουργός στην κυβέρνηση του Μάικλ Μίσικ, διαδέχθηκε τον τελευταίο μετά την παραίτησή του.

 Έγινε υπουργός Εσωτερικών και Δημοσίας Τάξεως στην κυβέρνηση του Μάικλ Μίσικ. Μερικές από τις αρμοδιότητές του ήταν και τα θέματα μετανάστευσης, εργασίας, οι φυλακές, η πυροσβεστική υπηρεσία, η αντιμετώπιση των φυσικών καταστροφών, η οδική ασφάλεια, οι υπηρεσίες εκτάκτου ανάγκης και οι ληξιαρχικές υπηρεσίες.Έπειτα από την ξαφνική παραίτηση του Μίσικ στις 23 Μαρτίου του 2009 ο Ουίλιαμς έγινε νέος πρόεδρος του Προοδευτικού Εθνικού Κόμματος και επίσης νέος πρωθυπουργός (Premier). Στις 14 Αυγούστου του 2009 η βρετανική κυβέρνηση, επικαλούμενη φαινόμενα κυβερνητικής διαφθοράς, καθαίρεσε τον πρωθυπουργό και κατήργησε το αξίωμα, μεταθέτοντας τις αρμοδιότητές του σε εκείνες του Κυβερνήτη. Επιβλήθηκε έτσι άμεση διακυβέρνηση από το Λονδίνο.
Αλφρέ ντε Βινύ

Ο Αλφρέ ντε Βινύ (Alfred Victor, comte de Vigny, Λος (Loches), 1797 - Παρίσι, 1863) ήταν Γάλλος ρομαντικός ποιητής, μυθιστοριογράφος και θεατρικός συγγραφέας, μέλος της Γαλλικής Ακαδημίας. Η ποίησή του χαρακτηρίζεται από υψηλόφρονα στωικισμό, πλούσιο σε συμβολισμούς και προαναγγέλλει την γραφή των Μπωντλαίρ, Βερλαίν και Μαλλαρμέ.

 Poèmes antiques et modernes (Ποιήματα παλιά και νέα, 1826) Cinq-Mars (Σεν-Μαρ ή Μια συνωμοσία την εποχή του Λουδοβίκου ΙΓ΄ , 1826) Stello (έργο αποτελούμενο από τρεις νουβέλες, 1832) Servitude et grandeur militaires (Σκλαβιά και μεγαλείο των στρατιωτικών, 1835, παρόμοιας μορφής με το προηγούμενο έργο. Ο Βινύ διατέλεσε επί δεκαετίαν αξιωματικός του στρατού) La Maréchale d’Ancre, 1831, δράμα Chatterton, 1835, δράμαΔύο από τα ωραιότερα ποιήματα του ντε Βινύ, La mort du loup (Ο θάνατος του λύκου) και Le Mont des Oliviers (Το όρος των Ελαιών) μετέφρασαν ο Άρης Δικταίος και ο Μαρίνος Σιγούρος αντίστοιχα. Ο πρώτος στην "Ανθολογία Παγκοσμίου Ποιήσεως" και ο δεύτερος στην "Παγκόσμιο Ποιητική Ανθολογία" (τ. Β΄) Πολυμέσα σχετικά με το θέμα Alfred de Vigny στο Wikimedia Commons
Γιούλια Νεστερένκο

Η Γιούλια Βικτόροβνα Νεστερένκο (ρωσικά: Юлия Викторовна Нестеренко‎, λευκορωσικά: Юлія Віктараўна Несцярэнка‎, Γιούλια Βικταράουνα Νεστσιαρένκα, γεννήθηκε 19 Ιουλίου 1979) είναι Λευκορωσίδα πρώην αθλήτρια στίβου που αγωνιζόταν στους δρόμους ταχύτητας. Κατέκτησε το χρυσό μετάλλιο στα 100 μέτρα στους Ολυμπιακούς Αγώνες του 2004 στην Αθήνα με χρόνο 10,93 δευτερολέπτων.

 Η Νεστερένκο γεννήθηκε στο Μπρεστ της τότε Σοβιετικής Ένωσης σε μια οικογένεια που αγαπούσε τον αθλητισμό, με τον πατέρα της να παίζει βόλεϊ. Σε ηλικία 13 ετών κέρδισε διεθνή συνάντηση παίδων και νέων με αποτέλεσμα την υποψηφιοτητα της για Μaster of Sports. Σε ηλικία 15 ετών, η Γιούλια μετακόμισε στο Μινσκ και δοκίμασε τις δυνάμεις της σε πολλά αγωνίσματα του στίβου. Επέστρεψε στην πόλη της και εισήλθε στην Ακαδημία Φυσικής Αγωγής και έχοντας ήδη γνωρίσει τον μελλοντικό σύζυγό της Ντμίτρι Νεστερένκο, επίσης δρομέα ταχύτητας, προπονήθηκαν μαζί.Στη Βουδαπέστη, στο Ευρωπαϊκό Πρωτάθλημα Κλειστού Στίβου του 2004 πήρε το πρώτο της μετάλλιο: έφτασε στον τελικό στα 60 μέτρα και κατέκτησε το χάλκινο με χρόνο 7,13 δευτερόλεπτα. Μετά από αυτή τη διάκριση, είχε άνετες συνθήκες για προετοιμασία για τους επερχόμενους Ολυμπιακούς Αγώνες, οι οποίοι απείχαν τέσσερις μήνες. Στην Αθήνα, δεν υπολογίζονταν στα φαβορί. Και στους τέσσερις όμως αγώνες της κατάφερε να πετύχει χρόνους κάτω από τα 11 δευτερόλεπτα (διαδοχικά 10,94 στον προκριματικό, 10,99 στον προημιτελικό, 10,92 στον ημιτελικό και 10,93 στον τελικό), ενώ στον τελικό πήρε τη νίκη την τελευταία στιγμή προς έκπληξη πολλών.Αργότερα, αρνήθηκε ελκυστική πρόταση να αγωνιστεί στις Ηνωμένες Πολιτείες και η καριέρα της θα ακολουθήσει πτώση. Το 2005, στο Παγκόσμιο Πρωτάθλημα Στίβου στο Ελσίνκι, η Νεστερένκο κέρδισε το χάλκινο ως μέλος της εθνικής ομάδας της Λευκορωσίας στη σκυταλοδρομία 4x100 μέτρων, ενώ ήταν όγδοη στον τελικό των 100 μέτρων. Στο πρώτο της Ευρωπαϊκό Πρωτάθλημα Στίβου το 2006, η Νεστσιαρένκα αγωνίστηκε με επιτυχία, κατακτώντας την 6η θέση στα 100 μέτρα και πήρε το χάλκινο μετάλλιο στη σκυταλοδρομία 4x100 μέτρων. Το 2008, στους Ολυμπιακούς Αγώνες του Πεκίνου, δεν κατάφερε να περάσει στον τελικό του αγώνα των 100 μέτρων, φτάνοντας μόνο στα ημιτελικά. Ακολούθησε σοβαρός τραυματισμός της που περιόρισε την αγωνιστική της συμμετοχή. Αποχώρησε από την ενεργό δράση το 2017 και έκτοτε ανέλαβε γυμνάστρια σε ομάδες ποδοσφαίρου. Yulia NESTSIARENKA
Πλατωνισμός

Ο όρος «Πλατωνισμός» αναφέρεται στις ιδέες του Πλάτωνα. Στον πυρήνα της φιλοσοφίας του, όμως, υπάρχει μία εντυπωσιακά πρωτότυπη μεταφυσική θεωρία που δέχεται την ύπαρξη μιας σφαίρας από αιώνιες και αμετάβλητες πραγματικότητες, διαχωρισμένη από τον μεταβαλλόμενο κόσμο της καθημερινής εμπειρίας. Αυτές οι οντότητες είναι το αίτιο των πάντων και η πηγή κάθε αξίας και νοήματος, και η διερεύνηση της υπερβατικής φύσης τους και του τρόπου με τον οποίο τις γνωρίζουμε είναι το πιο χαρακτηριστικό μέρος του Πλατωνισμού. Έτσι, αυτή η πλευρά του έργου του είναι που μπορεί να χαρακτηριστεί πιο σωστά «πλατωνική», και κατ’ επέκταση από αυτή την ιδιόμορφη σύλληψη της υπέρτατης πραγματικότητας ο όρος «πλατωνισμός» χρησιμοποιείται μερικές φορές και για άλλες θεωρίες, που είναι ρεαλιστικές (ιδεαλιστικές) στον χαρακτήρα τους. Αυτές συνήθως υποστηρίζουν ότι οι αφηρημένες οντότητες, ιδιαίτερα οι μαθηματικές, υπάρχουν έξω από τον χώρο και τον χρόνο, ανεξάρτητα από το εάν εμείς τις αντιλαμβανόμαστε ή τις βιώνουμε.

 Το κίνητρο του ακραίου ρεαλισμού του Πλάτωνα είναι η δυσαρέσκεια του με την υποτιθέμενη γνώση του κόσμου γύρω μας, στον οποίο τα πάντα είναι ατελή και μεταβλητά. Πώς μπορούμε να ξέρουμε τι σημαίνει «ψηλός», όταν ένας ψηλός άνθρωπος είναι κοντός σε ένα ψηλό δένδρο; Ή, τι είναι το κόκκινο, όταν ένα μήλο που φαίνεται κόκκινο στο φως της ημέρας δείχνει μαύρο στο σκοτάδι; Αυτά τα πράγματα συμπεραίνει ο Πλάτων, δεν είναι αντικείμενα γνώσης αλλά γνώμης και εικασίας. Το γνωστό πρέπει να είναι τέλειο, αιώνιο και αμετάβλητο και, αφού τίποτε στην καθημερινή μας εμπειρία (στη «σφαίρα του γίγνεσθαι») δεν ικανοποιεί αυτή την περιγραφή, πρέπει να υπάρχει μια υπερβατική «σφαίρα του είναι» όπου υπάρχουν τέλεια και αμετάβλητα υποδείγματα. Όλες οι ηθικές αξίες αποτελούν Ιδέες: η αρετή, η δικαιοσύνη, η ανδρεία, η σωφροσύνη, η ευσέβεια και όλες οι άλλες αντίστοιχες. Ιδέες είναι ακόμη οι μαθηματικές έννοιες και οντότητες: η ισότητα, η ενότητα, η πολλαπλότητα, ο αριθμός, το σημείο, η γραμμή, το γεωμετρικό σχήμα, το στερεό.
Πρωτάθλημα ποδοσφαίρου 1962 για την άνοδο στην Α΄ Εθνική κατηγορία

Το πρωτάθλημα Β΄ Εθνικής 1961-62 ήταν το τελευταίο που διεξήχθη χωρίς μόνιμο χαρακτήρα, αφού από την επόμενη σεζόν οι ομάδες αποδεσμεύτηκαν από τα τοπικά πρωταθλήματα των ενώσεων. Παρά τις σχετικές εξαγγελίες που αναφέρονταν σε καθιέρωση μόνιμης Β΄ Εθνικής το εφαρμοσθέν σύστημα εκτός από δυσλειτουργικό ήταν και ιδιαίτερα περίπλοκο. Μετείχαν 74 ομάδες χωρισμένες με γεωγραφικά κριτήρια σε δυο "τομείς", το βόρειο και το νότιο. Φυσικά δεν επρόκειτο για εθνικό πρωτάθλημα, αλλά για ένα τουρνουά, τύπου Β΄ Εθνικής, ενώ μεγάλες διακυμάνσεις υπήρχαν στη σύνθεση των ομίλων, με άλλους που περιελάμβαναν μόλις έξι ομάδες και άλλους με εννιά ομάδες. Οι νικητές των δέκα ομίλων προκρίθηκαν στην τελική φάση, στην οποία χωρίστηκαν σε νότιο και βόρειο όμιλο και οι δυο πρωταθλητές ανέβηκαν στην Α΄ εθνική κατηγορία.

 Αρχικά διεξήχθησαν τα τοπικά πρωταθλήματα, από τα οποία προκρίθηκαν 74 σύλλογοι για την πρώτη φάση της Β΄ Εθνικής. Ανάλογα με τη δυναμικότητά της, η κάθε τοπική ένωση έστειλε διαφορετικό αριθμό ομάδων, με ανώτερο τις πέντε ομάδες που προκρίθηκαν από τις τρεις ιδρύτριες ενώσεις της ΕΠΟ: ΕΠΣ Αθήνας, ΕΠΣ Πειραιά και Ε.Π.Σ. Μακεδονίας. Οι ομάδες χωρίστηκαν σε δέκα ομίλους με γεωγραφικά κριτήρια, η κατάταξη στους οποίους είχε διπλό χαρακτήρα: την διεκδίκηση της ανόδου στην Α΄ εθνική και τη διεκδίκηση μιας θέσης στη μόνιμη Β΄ Εθνική της επόμενης σεζόν. Οι δέκα νικητές των ομίλων πέρασαν στην τελική φάση για να διεκδικήσουν την άνοδο στην Α΄ εθνική κατηγορία. Χωρίστηκαν σε δύο ομίλους των πέντε ομάδων, Νότιο και Βόρειο και οι δύο πρωταθλητές κέρδισαν την άνοδο. Οι υπόλοιπες οκτώ (8) ομάδες της τελικής φάσης κέρδισαν τη συμμετοχή τους τους στη μόνιμη Β΄ Εθνική της επόμενης σεζόν. Επίσης, την συμμετοχή στη Β΄ Εθνική της επόμενης σεζόν κέρδισαν και οι πρώτες 3 ή 4 ομάδες κάθε αρχικού ομίλου, ώστε μαζί με τις δύο που υποβιβάστηκαν από την Α΄ Εθνική να συμπληρωθεί ο αριθμός 36 (2 όμιλοι των 18). Τελικά, ο αρχικός σχεδιασμός δεν ίσχυσε, αφού την επόμενη σεζόν δημιουργήθηκαν 4 όμιλοι με 60 συνολικά συλλόγους, οπότε στη Β΄ Εθνική προκρίθηκαν άλλες δύο ή τρεις ομάδες από καθε όμιλο. Ομάδες (74) Όμιλοι Α΄ φάσης (10): Νότος 5 όμιλοι (8-9-8-8-6 ομάδων), Βορράς 5 όμιλοι (7-8-6-8-6 ομάδων). Άνοδος στη Β΄ Εθνική 1962-63: 34 ομάδες (σύμφωνα με την προκήρυξη), 58 (τελικά). Όμιλοι τελικής φάσης (2): 2Χ5 ομάδες (Νότιος και Βόρειος). Πρωταθλητές (άνοδος στην Α΄): Παναιγιάλειος Πιερικός Στατιστική ποδοσφαίρου. Ανδρέας Μπόμης, "Αλμανάκ. Όλα για το ποδόσφαιρο '91", σ. 24. "Αθλητική Ηχώ", 2/7/1962. "Περίοδος 1962, Το σύστημα-γρίφος". Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 19-28.
Αντουανέτα της Σαξονίας-Κοβούργου-Ζάαλφελντ

H Αντουανέττα (γερμ. Antoinette von Sachsen-Coburg-Saalfeld von Wettin, 28 Αυγούστου 1779 - 14 Μαρτίου 1824) από τον Οίκο των Βέττιν ήταν κόρη του Δούκα της Σαξονίας-Κόμπουργκ-Ζάαλφελντ και με τον γάμο της έγινε δούκισσα της Βυρτεμβέργης.

 Η Αντουανέττα Ερνεστίνη Αμαλία ήταν η δεύτερη κόρη του Φραγκίσκου της Σαξονίας-Κόμπουργκ-Ζάαλφελντ και της Αυγούστας Ρόις, κόρης του Ερρίκου Δ΄ του Έμπερσντορφ. Παντρεύτηκε το 1798 τον Αλέξανδρο Της Βυρτεμβέργης και είχε τέκνα: Μαρία (1799 - 1860), παντρεύτηκε τον Ερνέστο Α΄ της Σαξονίας-Κόμπουργκ & Γκότα. Παύλος Κάρολος Κωνσταντίνος (1800 - 1802). Αλέξανδρος (1804 - 1881), Δούκας της Βυρτεμβέργης. Παντρεύτηκε τη Μαρία της Ορλεάνης και απέκτησε ένα γιο. Ερνέστος Αλέξανδρος Κωνσταντίνος (1807 - 1868), Δούκας της Βυρτεμβέργης. Νυμφεύτηκε μοργανατικά και στη σύζυγό του, Ναταλί Έσμπορν, και στους απογόνους τους δόθηκε το επώνυμο Φον Γκρύνχοφ. Φρειδερίκος Γουλιέλμος Φερδινάνδος (1810 - 1815). von Wiebeking, Carl Friedrich. Biographie des Herzogs Alexander zu Württemberg. Munich, 1835.Sauer, Paul. "Alexander (I.)." In Das Haus Württemberg. Ein biographisches Lexikon, ed. Sönke Lorenz, Dieter Mertens, and Volker Press. Stuttgart: Kohlhammer Verlag, 1997. ISBN 3-17-013605-4
Jack Ruby

Jack Ruby είναι ο τίτλος του τραγουδιού του χαρντ ροκ συγκροτήματος Deep Purple, το οποίο αποτέλεσε το έβδομο κομμάτι του άλμπουμ "Abandon" που κυκλοφόρησε στις 2 Ιουνίου 1998. Αναφέρεται σε πραγματικά γεγονότα με πρωταγωνιστή τον Τζακ Ρούμπι, ο οποίος δολοφόνησε τον Λι Χάρβεϊ Όσβαλντ, εκτελεστή του τότε προέδρου των ΗΠΑ, Τζ.Φ. Κένεντι.

 Το τραγούδι ξεκινάει με τα τύμπανα και το μπάσο σε ρυθμό έξι τετάρτων, ακολουθούμενα από το ριφ της κιθάρας του Στηβ Μορς. Το κομμάτι αυτό είχαν ξεκινήσει να το δουλεύουν από την επανένωση του συγκροτήματος το 1984. Με διάρκεια 3 λεπτά και 47 δευτερόλεπτα, οι στίχοι του κομματιού παρουσιάζουν τον Ρούμπι ως έναν θερμόαιμο δολοφόνο με σκοπό την δημοσιότητα της πράξης του. Στις 22 Νοεμβρίου 1963, ο Λι Χάρβεϊ Όσβαλντ δολοφόνησε τον πρόεδρο των Ηνωμένων Πολιτειών, Τζον Φιτζέραλντ Κένεντι. Αρχικά, ο Όσβαλντ συνελήφθη για την δολοφονία ενός αστυνομικού και λίγο αργότερα διαπιστώθηκε ότι αυτός ήταν υπεύθυνος για τον θάνατο του προέδρου.Δύο ημέρες αργότερα, ο Όσβαλντ μεταφερόταν στις τοπικές φυλακές του Ντάλας, όταν ο Ρούμπι βρέθηκε στο υπόγειο του αστυνομικού τμήματος και τον πυροβόλησε στο στομάχι από κοντινή απόσταση. Δύο ώρες αργότερα, ανακοινώθηκε ο θάνατος του Όσβαλντ, ενώ η δολοφονία του έχει αποτυπωθεί σε βίντεο.Ο Ρούμπι συνελήφθη και καταδικάστηκε σε θάνατο, με μία δεύτερη δίκη να προγραμματίζεται για τον Φεβρουάριο του 1967, αλλά ο Ρούμπι είχε διαγνωστεί με καρκίνο του πνεύμονα που είχε κάνει μετάσταση στο συκώτι και τον εγκέφαλο του. Πέθανε στις 3 Ιανουαρίου 1967. Το "Jack Ruby" ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Στηβ Μορς - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα Abandon CD Booklet, 1998 The Complete Deep Purple, Michael Heatley, Reynolds & Hearn, 2005
Γεώργιος Αντωνακόπουλος

Ο Γεώργιος Αντωνακόπουλος είναι Έλληνας απόστρατος στρατηγός του Πυροβολικού, που διετέλεσε αρχηγός ΓΕΣ (2001 - 2002) και αρχηγός ΓΕΕΘΑ (2002 - 2005). Η περίοδος αρχηγίας του συνέπεσε με τους Ολυμπιακούς Αγώνες του 2004, που διεξήχθησαν με επιτυχία και χωρίς απρόοπτα, με καλή συνεργασία ελληνικών Ενόπλων Δυνάμεων και Σωμάτων Ασφαλείας, αλλά και με αυξημένη την ελληνική συμμετοχή σε διάφορες ειρηνευτικές αποστολές (Αφγανιστάν, Βαλκάνια κτλ).

 Γεννήθηκε το 1943 στα Κριθαράκια Αχαΐας. Αποφοίτησε από τη Στρατιωτική Σχολή Ευελπίδων ως ανθυπολοχαγός του Πυροβολικού, και συμπλήρωσε τις σπουδές του σε διάφορα σχολεία επιμόρφωσης του Στρατού των ΗΠΑ και του ΝΑΤΟ, στην Ανωτάτη Σχολή Πολέμου και την Σχολή Εθνικής Άμυνας, και στη Νομική Σχολή του ΑΠΘ.Πριν τοποθετηθεί αρχηγός ΓΕΣ, υπηρέτησε ως αξιωματικός σε διάφορες Μονάδες Πυροβολικού και σε Σχηματισμούς, στο Στρατηγείο της Νότιας Πτέρυγας του ΝΑΤΟ και ως διοικητής του Δ΄ Σώματος Στρατού.
Γκαζιάντεπσπορ

Η Γκαζιάντεπσπορ υπήρξε μια επαγγελματική τούρκικη ποδοσφαιρική ομάδα από την πόλη Γκαζιαντέπ. Ιδρύθηκε το 1969 και διαλύθηκε το 2020. Χρώματα της ομάδας ήταν το μαύρο και το κόκκινο και το παρατσούκλιτης ήταν Şahinler (Τα γεράκια). Η ομάδα έδινε τους εντός έδρας αγώνες της στο Gaziantep Kamil Ocak Stadium.

 Η ομάδα αγωνίζονταν στο Λευκό όμιλο του πρωταθλήματος της Τρίτης εθνικής κατηγορίας (TFF Second League) κατά τη σεζόν 2018–19. Ωστόσο ανακοίνωσε ότι αποχωρεί από το πρωτάθλημα, τον Ιανουάριο του 2019, αφού τιμωρήθηκε με -36 βαθμούς. Ανακοίνωσε δε ότι θα ξαναρχίσει τις αγωνιστικές της υποχρεώσεις από την Τουρκική Περιφερειακή Ερασιτεχνική Λίγκα τη σεζόν 2019–20. Εντούτοις, το 2019, η ΦΙΦΑ επέβαλε νέα ποινή -21 βαθμών στους κοκκινόμαυρους για χρέη προς πρώην παίκτες τους. Καθώς οι πρώην παίκτες δεν αποπληρώθηκαν μέσα στις ταχθείσες προθεσμίες, ο σύλλογος αποχώρησε κι από την Ερασιτεχνική Κατηγορία και ολοκλήρωσε το πρωτάθλημα στην τελευταία θέση, γεγονός που τον οδήγησε στην τελική χρεοκοπία και την παύση των αθλητικών του δραστηριοτήτων. Πρωτάθλημα ποδοσφαίρου Τουρκίας: 1979–83, 1990– Πρώτη κατηγορία ποδοσφαίρου Τουρκίας: 1972–79, 1983–90 Τρίτη Κατηγορία ποδοσφαίρου Τουρκίας: 1970–72 Πρωτάθλημα ποδοσφαίρου Τουρκίας3η θέση (2): 1999–00, 2000–01Πρώτη κατηγορία ποδοσφαίρου ΤουρκίαςΝικήτρια (2): 1978–79,1989–90 Κύπελλο ΟΥΕΦΑ/ΟΥΕΦΑ Γιουρόπα Λιγκ: Κύπελλο Ιντερτότο ΟΥΕΦΑ: Πολυμέσα σχετικά με το θέμα Gaziantepspor στο Wikimedia Commons
Χριστόδουλος Αινιάν

Ο Χριστόδουλος Αινιάν (Μαυρίλο Τυμφρηστού 1794 - Λαμία 1852) ήταν Έλληνας πολιτικός. Διετέλεσε μέλος του Πανελληνίου συμβουλίου που ιδρύθηκε το 1828 από τον Ιωάννη Καποδίστρια, και κατόπιν δικαστής για λίγο καιρό, συνιδρυτής της Ελληνικής Αρχαιολογικής Εταιρείας.

 Γεννήθηκε στο Μαυρίλο Τυμφρηστού το 1794. Πατέρας του ήταν ο Ζαχαρίας Αινιάν, ιερέας και διδάσκαλος, ο οποίος αρχικά λεγόταν Οικονόμου ή Αναγνώστου ή Αναγνωστόπουλος, αλλά άλλαξε το επίθετό του σε Αινιάν, από τους αρχαίους κατοίκους της περιοχής, τους Αινιάνες. Στις αρχές του 19ου αιώνα εγκαταστάθηκε στην Κωνσταντινούπολη με την οικογένειά του (μαζί με τα παιδιά του Γεώργιο 1788, Δημήτριο 1800 και τον Χριστόδουλο 1794) όπου εργαζόταν ως οικοδιδάσκαλος. Συνδέθηκε με τους Φαναριώτες και το 1818 έγινε Φιλικός. Το σπίτι των Αινιάνων στα Θεραπειά ήταν τόπος συγκεντρώσεως των Φιλικών. Όταν έγινε η επανάσταση, οι Τούρκοι συνέλαβαν όσους βρισκόταν στο σπίτι, τον πατέρα του Παπά-Ζαχαρία και τον Χριστόδουλο και τους φυλάκισαν. Κατάφεραν με δωροδοκία να ελευθερωθούν και εγκαταστάθηκαν στην Κίο της Βιθυνίας. Επέστρεψαν στην Ελλάδα το 1827, όπου ήδη βρισκόταν τα αδέλφια του Γεώργιος (που ήταν σημαντικό πολιτικός, είχε χρηματίσει Υπουργός της Αστυνομίας και έγινε Γερουσιαστής επί Καποδίστρια) και Δημήτριος (που είχε υπηρετήσει ως στρατιώτης στην επανάσταση και ως γραμματέας του Καραϊσκάκη, μέλος του Εφετείου των Νήσων επί Καποδίστρια). Εκεί, ο Χριστόδουλος διορίστηκε από τον Ιωάννη Καποδίστρια στο Πανελλήνιον, το συμβουλευτικό σώμα που αντικατέστησε το Βουλευτικό. Κατά τη διάρκεια της Αντιβασιλείας του Όθωνα έγινε δικαστής όπως και ο αδελφός του Δημήτριος, αλλά έπαθε βαρηκοΐα και παραιτήθηκε. Απεβίωσε στη Λαμία το 1852. Εν Αθήναις Αρχαιολογική Εταιρεία, επιμ. (1937). Λεύκωμα της εκατονταετηρίδος της Εν Αθήναις Αρχαιολογικής Εταιρείας 1837 - 1937. Εν Αθήναις: Αρχαιολογική Εταιρεία. Ανακτήθηκε στις 26 Ιουλίου 2010. «Η Δυτική Φθιώτιδα στη φωτιά του '21», Νικόλαος Κ. Αντωνόπουλος, Οι Αινιάνες
Αβράμης Κέρκυρας

Ο Αβράμης είναι οικισμός της τοπικής κοινότητας Πέλεκα, της δημοτικής ενότητας (τέως δήμου) Παρελίων, του δήμου Κεντρικής Κέρκυρας και Διαποντίων Νήσων, της περιφερειακής ενότητας (τέως νομού) Κερκύρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

 Ο Αβράμης είναι οικισμός της δυτικοκεντρικής Κέρκυρας, κοντά στις ακτές του Ιονίου Πελάγους. Βρίσκεται δίπλα στον επαρχιακό δρόμο Πέλεκα-Αλεπούς και λίγο νοτιότερα του Πέλεκα, σε μέσο σταθμικό υψόμετρο 140. Απέχει περίπου 14 χλμ Δ. ΝΔ. της πόλης της Κέρκυρας. Ο οικισμός αναγνωρίστηκε το 1981 και προσαρτήθηκε στην κοινότητα Πέλεκα της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Πέλεκα και προσαρτήθηκε στον δήμο Παρελίων. Με το ΦΕΚ 87Α - 07/06/2010 αποσπάστηκε από τον δήμο Παρελίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων. Η εκτεταμένη παραλία «Κοντογιαλός» από τις γνωστότερες στην Κέρκυρα Εγκυκλοπαίδεια Πάπυρος Λαρούς Μπριτάνικα, εκδ. 2006 Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Google Earth eetaa.gr
ΑΚ Σπάρτα Πράγας (αθλητική ένωση)

Η ΑΚ Σπάρτα Πράγας (τσεχικά: AC Sparta Praha, προφέρεται: [ˈsparta ˈpraɦa]) αποτελεί ένωση αθλητικών συλλόγων. Ο φορέας, ο οποίος συστάθηκε το 1991, συνεχίζει την παράδοση του αθλητικού συλλόγου ΑΚ Σπάρτα (AC Sparta), που ιδρύθηκε στα τέλη του 1893 με αρχές του 1894 στην περιοχή Βινοράντι της Πράγας.

 Η ΑΚ Βινοράντι ιδρύθηκε από μέλη που είχαν αποσπαστεί από την ΑΚ Πράγας. Ο σύλλογος ιδρύθηκε στις 17 Δεκεμβρίου του 1893 από τους αδελφούς Γιόζεφ και Κάρελ Οτάκαρ Μαλέτσκοβα, Όσκαρ Λανζόφσκι, Κάρελ και Φράντισεκ Μάλι, Μαξ Σβαγκρόφκι, Φράντισεκ Χρον και άλλους (μερικές πηγές σήμερα αναφέρουν την εμφάνιση του συλλόγου στις 16 Νοεμβρίου του 1893). Η ονομασία ΑΚ Σπάρτα αποφασίστηκε στη Γενική Συνέλευση στο εστιατόριο Vinohrady Deminka στις 9 Ιουλίου του 1894 (μερικές πηγές αναφέρουν 9 Αυγούστου του 1894) και ένα χρόνο αργότερα ο σύλλογος μετακόμισε στην Πράγα. Το 1905 απέκτησε γη στη Λέτνα της Πράγας όπου βρίσκεται η κεντρική έδρα. Ο σύλλογος άλλαξε την ονομασία του αρκετές φορές κατά την περίοδο της σοσιαλιστικής Τσεχοσλοβακίας, λειτουργόντας για μεγάλο χρονικό διάστημα με την ονομασία «ΤΓ Σπάρτα ΤΚΝ Πράγας». Το 1990 επέστρεψε στην ονομασία ΑΚ Σπάρτα Πράγας. Σήμερα, η ονομασία Σπάρτα συναντάται σε περισσότερο ή λιγότερο ανεξάρτητους συλλόγους, με διάφορες νομικές μορφές. Η ένωση των συλλόγων Σπάρτα Πράγας συγκεντρώνει περίπου είκοσι επαγγελματικά εξειδικευμένα αθλητικά σωματεία. Η ονομασία Σπάρτα είναι εμπνευσμένη από το μαχητικό πνεύμα και το θάρρος των ανθρώπων από την αρχαία πόλη της Σπάρτης. Στην αρχή, τα χρώματα της Σπάρτα ήταν το μπλε (σύμβολο της Ευρώπης), το κόκκινο (σύμβολο της βασιλικής πόλης) και το κίτρινο (μαζί με το κόκκινο, τα επίσημα χρώματα της Πράγας). Το 1906, ένα από τα μέλη της επιτροπής, έφερε (από το ταξίδι του στην Αγγλία) φανέλες του συλλόγου της Άρσεναλ του Λονδίνου. Από τότε, η Σπάρτα αγωνίζεται με βυσσινί χρώματα. Ο ποδοσφαιρικός σύλλογος Σπάρτα Πράγας έχει 3 αστέρια πάνω από το έμβλημα της, τα οποία συμβολίζουν το γεγονός ότι έχει κερδίσει πάνω από 30 εθνικά πρωταθλήματα, προσθέτοντας ένα νέο αστέρι για κάθε 10 τίτλους πρωταθλήματος. ΑΚ Σπάρτα Πράγας (ποδόσφαιρο) ΑΚ Σπάρτα Πράγας (ποδηλασία) ΑΚ Σπάρτα Πράγας (γυμναστική) ΑΚ Σπάρτα Πράγας (τζούντο) ΑΚ Σπάρτα Πράγας (κανό) ΑΚ Σπάρτα Πράγας (πινγκ πονγκ) ΑΚ Σπάρτα Πράγας (φλόρμπολ) ΑΚ Σπάρτα Πράγας (μπόουλινγκ) ΑΚ Σπάρτα Πράγας (τουρισμός) ΑΚ Σπάρτα Πράγας (προσανατολισμός) ΑΚ Σπάρτα Πράγας (παιδιά με άσθμα) ΑΚ Σπάρτα Πράγας (παλαιά Σπάρτα) ΜΚ Σπάρτα Πράγας (καλαθοσφαίριση ανδρών) ΜΛΚ Σπάρτα Πράγας (καλαθοσφαίριση γυναικών) ΡΚ Σπάρτα Πράγας (ράγκμπι γιούνιον) ΤΚ Σπάρτα Πράγας (αντισφαίριση) Σπάρτα Πράγας ΧΚ (χειροσφαίριση) Επίσημος ιστότοπος
Κόμης του Τιρόλο

Ο Κόμης του Τιρόλο είναι ένας τίτλος ευγενείας στην Αυστρία. Ο τίτλος είχε δοθεί αρχικά σε οικογένεια της πόλης του Τιρόλου από όπου πήρε και το όνομα του το τίτλος. Η συγκεκριμένη οικογένεια είχε στην ιδιοκτησία της το κάστρο Τιρόλο στο σημερινό Νότιο Τιρόλο κατεχόμενο από την Ιταλία κοντά στην πόλη Μεράνο. Η έκταση, που ήταν κύριοι, περιλάμβανε τμήμα της σημερινής ιταλικής επαρχίας Μπολτζάνο, η οποία τότε ανήκε στην Αυστρία. Προηγούμενοι κύριοι της περιοχής ήταν οι επίσκοποι του Μπρίξεν, οι οποίοι συνέχισαν να θεωρούνται κύριοι της περιοχής αλλά υπό την προστασία του κόμη του Τιρόλο. Κόμητες αρχικά ήταν η οικογένεια, που της ανήκε το κάστρο του Τιρόλο, έπειτα ο τίτλος πέρασε στους Γκορίτσια και τέλος στην οικογένεια Αψβούργων και τους αυτοκράτορες της Αγίας Ρωμαϊκής Αυτοκρατορίας με πρώτο τον Μαξιμιλιανό Α΄ .

 Τον τίτλο του κόμη έφεραν οι εξής παρακάτω : Αλμπέρτο Α΄ (Alberto I) (1128-1140) Αλμπέρτο Β΄ (Alberto II) (1140–1165) Μπερτόλντο (Bertoldo) (1165–1180) Ενρίκο Α΄ (Enrico I) (1180–1190) Αλμπέρτο Γ΄ (Alberto III) (1202–1253) Μάινχαρντ Α΄ (Mainardo I) (1253–1258) Μάινχαρντ Β΄ (Mainardo II) (1257–1295) Όθων Γ΄ (Ottone III) (1295–1310) Ενρίκο Β΄ (Enrico II) (1310–1335) Μαργαρίτα (Margherita) (1335–1363) Τζιοβάνι Ενρίκο (Giovanni Enrico) (1335–1341) Λουδοβίκος (Ludovico) (1341–1361) Μάινχαρντ Γ΄(Mainardo III) (1361–1363) Ροδόλφος Δ΄ (Rodolfo IV) (1363–1365) Λεοπόλδος Γ΄ (Leopoldo III) (1365–1386) Αλμπέρτο Γ΄ (Alberto III) (1386–1395) Λεοπόλδος Δ΄ (Leopoldo IV) (1396–1406) Φρειδερίκος Δ΄ (Federico IV) (1406–1439) Σιγκισμόντο (Sigismondo) (1439–1490) Μαξιμιλιανός Α΄ (Massimiliano I) (1490-1519), Αυτοκράτορας της Αγίας Ρωμαϊκής Αυτοκρατορίας Κάρολος Ε΄ (Carlo V) (1519-1521), Αυτοκράτορας της Αγίας Ρωμαϊκής Αυτοκρατορίας Φερδινάνδος Α΄ (Ferdinando I) (1521-1564), Αυτοκράτορας της Αγίας Ρωμαϊκής Αυτοκρατορίας Φερδινάνδος Β΄ (Ferdinando II) (1564–1595) Μαξιμιλιανός Γ΄ (Massimiliano III) (1602–1618) Λεοπόλδος Ε΄ (Leopoldo V) (1619–1632) Φερδινάνδος Κάρολος (Ferdinando Carlo) (1646–1662) Σιγκισμόντο Φραντζέσκο (Sigismondo Francesco) (1663–1665) Λεοπόλδος Α΄ (Leopoldo I) (1665–1705), Αυτοκράτορας της Αγίας Ρωμαϊκής Αυτοκρατορίας Ιωσήφ Α΄ (Giuseppe I) (1705-1711), Αυτοκράτορας της Αγίας Ρωμαϊκής Αυτοκρατορίας
Κύπελλο Κυπελλούχων Ευρώπης καλαθοσφαίρισης ανδρών 1966-67

Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1966-67 ήταν μια διασυλλογική διοργάνωση που λάμβανε χώρα για πρώτη φορά και η οποία εξελίχθηκε παράλληλα με το θεσμό του Κυπέλλου Πρωταθλητριών ομάδων Ευρώπης. Σε αυτήν, πρώτευσε και αναδείχθηκε ως τροπαιούχος η ιταλική Ίνις Παλακανέστρο Βαρέζε (Ignis Pallacanestro Varese), η οποία στη συνέχεια πρωταγωνίστησε επί σειρά ετών στο Κύπελλο Πρωταθλητριών.

 Με τεχνικό τον κόουτς Βιτόριο Τρακούτσι και παίκτες τους Ντίνο Μενεγκίν, Στάνλεϊ Μακένζι (ΗΠΑ), Σάουρο Μπουφαλίνι, Ενρίκο Μποβόνε, Οτορίνο Φλαμπορέα, Όσολα, Τζιαμπατίστα "Νίνο" Τσεσκούτι, Πάολο Βιτόρι, Μάσιμο Βιλέτι και τους αδελφούς Πιεράντζελο Τζεργκάτι, η ομάδα του Βαρέζε κατέκτησε το πρώτο Κύπελλο, υποτάσσοντας στο διπλό Τελικό τη Μακάμπι Τελ Αβίβ με νίκη εντός έδρας και μια ανώδυνη ήττα στη ρεβάνς του Ισραήλ. Το σύστημα διεξαγωγής περιελάμβανε συνεχείς γύρους με διπλές αναμετρήσεις έως και τον (επίσης διπλό) Τελικό αγώνα. Οι συμμετέχουσες ομάδες ήσαν δεκαεννέα και έτσι χρειάσθηκε να προηγηθεί αναγκαστικά μια μίνι προκριματική φάση με τρεις διπλές αναμετρήσεις. Στοκχόλμη Ντούβμπο (Σουηδία)-Ντιναμό Βουκουρεστίου (Ρουμανία) 0-2 α.α., 0-2 α.α. Ζουβεντούτ Κάλσο (Ισπανία)-Μπενφίκα Λισσαβόνας (Πορτογαλία) 107-38, 118-57. Ελσίνκι Κίσα/Τόβερικ (Φινλανδία)-Βίσλα Κρακοβίας (Πολωνία) 77-97, 72-109. Ντιναμό Βουκ.-ΡΣΚ Άντερλεχτ Ρόγιαλ IV (Βέλγιο) 86-70, 58-82. Ζουβεντούτ-Φλαμένγκο Χάαρλεμ (Ολλανδία) 84-49, 98-72. Γκίσεν MTV 1846 (Δυτική Γερμανία)-Βίσλα 77-106, 64-100. Βαρέζε-Ναντ (Γαλλία) 81-43, 69-68. Ντίκιρχ (Λουξεμβούργο)-Σπάρτακ Μπρνο (Τσεχοσλοβακία) 69-94, 101-116. ITU Ιστανμπούλ (Τουρκία)-Παρτιζάν Βελιγραδίου (Γιουγκοσλαβία) 71-75, 58-80. Μακάμπι-Άρης (Ελλάδα) 101-71, 71-91. Μπότεφ Μπουργκάς (Βουλγαρία)-Χαντελμινιστέριουμ (Αυστρία) 83-74, 70-73. Ζουβεντούτ-Μακάμπι 69-101, 51-75. Βίσλα-Μπότεφ 75-52, 60-87. Βαρέζε-Παρτιζάν 83-55, 76-73. ΡΣΚ Άντερλεχτ-Σπάρτακ 76-88, 69-91. Σπάρτακ Μπρνο-Βαρέζε 83-84, 53-58. Μακάμπι-Μπότεφ Μπουργκάς 91-60, 67-68. Βαρέζε-Μακάμπι 77-67, 67-68. Ρώσικη Βικιπαίδεια BASKETPEDYA-Historical Basketball Database "100 χρόνια μπάσκετ 1891-1991". Περιοδικό "Τρίποντο" (αναδρομές και αφιερώματα στο θεσμό). Αθλητικές εφημερίδες της εποχής.